ming030890/wiki-yue-high-quality huggingface dataset:
北海道是咁Look

《北海道是咁Look》（英文：Cycling Around Hokkaido）係香港電視娛樂製作嘅遊埠節目，喺2019年8月24號到9月29號逢禮拜六同日10:55-11:00喺ViuTV播，總共有12集，由黃可盈（Flavia）主持。

節目簡介
好多單車旅人都以日本北海道作為佢哋嘅長短途單車之旅，官方旅遊網站亦有推介用單車遊北海道，例如札幌、富良野同埋美瑛等。節目主持會去到北海道踩住單車週圍玩：由旭川機場出發，踩單車去美瑛、富良野，參加富良野單車大會之後，暢遊十勝再返帶廣機場。同普遍旅遊節目唔同，唔用一般嘅交通方式，而係靠自己體力去遍遊北海道。
北海銀灘

北海銀灘（粵拼：bak1 hoi2 ngan4 taan1）係中國廣西北海嘅一個景區兼海灘，喺銀海區西南角。佢既俾中國大陸民眾話佢做「中國最大」、「最掂嘅天然海濱浴場同休閒度假聖地」，又係中國大陸國家AAAA級景區、五靚景區之一、及卅五個王牌景點之一，有「北海十里銀灘」同「天下第一灘」嘅稱呼。
景區喺1991年開發成旅遊區兼對外開放，初期景區實施收費。期間先後包括李鵬、李瑞環、楊尚昆、江澤民、胡錦濤等廿幾位中國大陸國家領導人同幹部都嚟過呢度。從2003年5月開始，景區開始搞改造兼免費對外開放。

概況
園區由活動區、遊樂區同藝術區三部分組成，任何一區都有快餐舖同士多等人性化設施。
東區
東區屬藝術區，有琴、棋、書、畫等一系列同藝術有關嘅大院。
中區
中區屬活動區，包括咗喺北部灣海邊嘅海灘同海上活動區，海岸線全長24km，沙粒SiO2含量去到98.3%。入面有沙灘排球場、沙灘足球場、海水浴場、高爾夫球練習場，大型燒烤場。尤其係天然海濱浴場，喺中國大陸比較少見。海水喺海灘個海入面有水上摩托車同快艇等運動項。但海灘同水上活動喺每日啱天光無耐、挨晚、晚黑時分、行雷天、有海水渾濁呢五種是旦一情況下都唔開放。
西區
西區屬遊樂區，入面有海洋生物館、細路玩水池、大學露天舞池、遊人休閒廣場等呢啲設施。喺公園正門有個被嗌成亞洲之最嘅巨形不鏽鋼雕塑——「潮」，屬人工音樂噴泉，直徑23m，由5250個噴嘴組成。一到每日晚黑有好多彩激光同五彩水花猛咁飆出。
北港

北港（英文：Pak Kong）係香港新界西貢區一笪地方，亦係一條客家村，近住白沙灣。
北海道狼

北海道狼（學名：Canis lupus hattai）係犬科犬屬嘅其中一個亞種。
劍蘭

劍蘭（學名：Gladiolus）係鳶尾科多年生草本植物，原生地中海同非洲，可細分做260個品種。
劍蘭係拜山會用到嘅花。
劍橋郡南

劍橋郡南（英文：South Cambridgeshire，又譯南劍橋或者修夫劍橋）係英國一個非都市區，屬於劍橋郡，人口約154,900。
劍橋郡南完全包冚劍橋市，好多喺度住嘅人都係喺劍橋市返工。
劍河縣

劍河係中國貴州黔東南下轄嘅一個縣，有2165平方公里咁大。
劍葉朱蕉

劍葉朱蕉（粵拼：gim3 jip6 zyu1 ziu1；學名：Cordyline australis），又叫紅巨人朱蕉或澳洲朱蕉，係龍舌蘭科朱蕉屬嘅常綠灌木或喬木仔，原產地喺紐西蘭同波利尼西亞。佢成日俾人用嚟做庭院嘅綠化同盆栽嘅觀景樹。
劍河

劍河（粵拼：gim3 ho4，英文：River Cam），又譯康河，係東英格蘭嘅一條河，流經劍橋市中心。

名
劍河個名係一個左借右借嘅故事。條河古時叫「格蘭打」(Granta)，後來有人喺河邊起咗條村，於是叫條村做「格蘭打橋」（古英語：Grantebrycge）。條村個名慢慢演化成「劍橋」（Cambridge），並因為劍橋大學嘅成立而令到條村出名過條河。所以中世紀時，啲人就掉返轉用條村個名嚟叫返條河，變成「劍河」(Cam)。而Granta呢個名就仍然用喺劍橋市以外嘅一部分劍河支流。

流域
劍河有兩大支流，一條叫Rhee，起源赫福郡；另一條叫Granta，起源雅息士郡。兩大支流喺劍橋市西南匯合成劍河，由南至北穿過劍橋市，呢截河就係遊客最熟悉嘅「後花園段」(The Backs)，大學唔少學院都跨過條河，主要大樓喺河東、花園同宿舍喺河西。條河去到抹大拉學院附近轉右，之後向東北流，去到伊利(Ely)加入大烏茲河(Great Ouse)，最後流出北海。
王后學院、數學橋
聖約翰學院、嘆息橋
抹大拉橋、撐船碼頭

康樂
劍河最出名嘅活動係扒艇(rowing)同埋撐船(punting)。扒艇用槳，用撥水嚟推隻船向前，係劍橋大學嘅主要運動項目，喺河嘅下游度扒。撐船用篙，靠篤河底嚟推進，遊客去劍橋必試。
另外，河上面仲有人扒獨木舟同釣魚。下游可以玩帆船。上游仲可以游水，但係市中心嗰截河太污糟，唔俾游。
扒艇比賽
遊客撐船
劍淵町

劍淵町（日文：剣淵町／けんぶちちょう Kenbuchi-chō）係日本北海道上川綜合振興局天鹽國上川郡嘅一個町。喺2021年9月30號人口有2,961人，總面積130.99平方公里（50.58平方英里）。
劍福爾

劍福爾（法文：camphruch）係一種棲息印尼摩鹿加群島或者非洲衣索比亞至好望角一帶、水陸兩棲嘅獨角獸。

形象
劍福爾同獨角獸最大嘅分別係劍福爾嘅後腳有好似鵝咁嘅蹼，令佢可以同時生活喺陸地同水入面。佢嘅體型同一隻雌鹿差唔多，頸上生咗一圈灰色嘅鬃毛。劍福爾嘅角有三英尺半，同手臂差唔多粗。而且仲識喐，令劍福爾可以靠佢落海捉魚食。同獨角獸一樣，劍福爾嘅角都可以解毒，而且劍福爾性情好戰、凶殘，所以好難可以拎到佢嘅角。該地嘅居民亦會將角當做獻畀國王嘅珍品。

現實來源
劍福爾嘅各種特徵可能嚟自獨角鯨、海狗、河狸、鵝同埋羚羊。
劍雨

《劍雨》（Reign of Assassins），嚮中國大陸又叫做《劍雨江湖》，係2010年10月首影嘅一套華語片，由吳宇森監製，蘇照彬導演，由北京小馬奔騰電影同香港寰亞電影中外合拍出產，係一套懸疑片兼武俠片。

相關人物
編劇、導演 - 蘇照彬
攝影師 - 黃永恆
服裝設計 - 和田惠美
演員 - 楊紫瓊、鄭雨盛、徐熙媛(大S)、鮑起靜、王學圻、余文樂、張震、林熙蕾、郭曉冬、江一燕、吳佩慈、戴立忍、阮經天等。

戲橋
武功高強嘅曾靜金盆洗手後，同純樸男子江阿生結為夫妻。但係，因為佢有人人都想有嘅聖物羅摩祖師遺體，引嚟轉輪王嘅殺手組織連番襲擊。
姬瑕

周昭王（粵拼：zau1 ciu1 wong4），姓姬，名瑕，西周第四代國王。佢係周康王個仔。《史記》叫佢做昭王，西周青銅器銘文通常叫佢做卲王或者王邵  王，同周代青銅器銘文將周文王、周武王叫做玟王、珷王嘅格式係一樣嘅。
周昭王過身之後，由佢個仔姬滿繼位，就係周穆王。
姬發

喺姬發在位期間，周出兵攻打商朝，打贏咗牧野之戰，帝辛自焚死咗，商朝滅亡。姬發過身之後，由佢個仔姬誦繼位，即係周成王。
姬百合之塔事件

姬百合之塔事件（日文：ひめゆりの塔事件）係1975年7月17號發生喺沖繩絲滿日本新左翼激進派針對當時日本皇太子明仁親王同太子妃美智子嘅游擊事件。當日發生嘅白銀醫院事件喺下面都有介紹。

概述
共有四名新左派成員針對日本皇太子夫婦實行恐怖事件，後者當時代表皇室，二戰後首次訪問緊沖繩縣。事件如下：
白銀醫院事件：沖繩解放同盟準備會（沖解同（準））嘅兩名成員潛入白銀醫院，從醫院向安保車輛𢫕玻璃瓶、士巴拿、石頭等造成損壞。
姬百合之塔事件：廋喺洞窟（姬百合山洞）入便嘅共產主義者同盟戰旗派（西田派）撈沖解同（準）兩名成員，向太子腳底𢫕唨一隻火樽，火燒獻花台。

事件背景
喺沖繩復歸後舉行嘅沖繩國際海洋博覽會度，有報導皇太子夫婦會訪問沖繩縣，參觀絲滿市座姬百合之塔並捐贈鮮花。呢個係二戰後日本皇室首次訪問沖繩。昭和天皇喺戰爭結束後嘸耐即做「戰後朝聖」行遍日本全國各地，撈隨從講到「嘸阻止得到戰爭，令到國民受到呢趟災難，好抱歉。噉時，退位都可能係一種方式來履行種職責，但係都想去探、畀安慰畀啲失去親人或者啲需要幫助嘅人，鼓勵啲勞力工作嘅人，等日本得早啲得重建好。噉樣可以按照新憲法嘅精神建立人民戥皇室之間嘅關係。」
1975年初，沖繩解放聯盟準備會，倡導「沖繩人自己解放沖繩」嘅，宣稱會「不惜流血阻止皇太子上陸」，並話「彈劾大日本帝國喺十五年戰爭入便嘅侵略同殖民主義」「彈劾日本軍隊喺沖繩戰役中嘅屠殺」與及「譴責（最高責任人）戰犯裕仁同埋佢代理人皇太子」，決定開展一個月嘅「阻止太子上陸鬥爭」。 6月18號，沖解同（準）喺摩文仁丘嘅日軍慰靈塔上使顏料寫「唔會原諒日軍暴行」、「以死阻止皇太子上陸」、「大和人躝出沖繩」、「皇太子誃」等字樣作為「鬥爭前奏」。
沖解同（準），最終喺7月10號決定行動計畫係「喺姬百合山洞匼伏䁓候皇太子並抌火樽、鞭炮」，沖解同派系成員知念功撈西田派成員，兩人喺11號匼入「姬百合山洞」。有講知念功係閱讀唨沖繩歷史、尤其係沖繩戰嘅記錄之後入去嘅。佢後來話：「呢場『鬥爭』嘅目的唔係為唨殺死皇太子同太子妃，而最終目的係拉皇太子同埋王室入到『審判鬥爭』去追究『天皇制度嘅戰爭責任』」。
回應沖繩縣知事屋良朝苗嘅意圖，沖繩縣工會理事會（沖縄県労働組合協議会），喺衹有三位高官嘅會議上決定嘸做出行動去應對「反對海洋博覽會」同「反對皇太子訪沖」嘅呼聲；駐日美軍基地勞工組成嘅全沖繩軍工會佮埋全日本自治團體工會（自治労）沖繩等工會喺海洋博覽會場附近嘅那霸市內、沖繩絲滿市、沖繩南部其他地區啲埞舉行示威、各行業定時罷工、抗議工作場所集會，共有幾萬人表示「反對皇太子訪沖」。

警備
7月17號皇太子抵達陣時，沖繩縣警察總部由3,700 名警察守衛，其中包括有約 1,000 名支援部隊來自其他縣。初初警察廳保安局警備科已經宣布從大陸派遣 5,000 名防暴警察，但三木內閣驚沖繩同大眾媒體批評「警備過剩」，同時屋良知事樂觀認為「警察話嘅會有火樽飛啲嘢係嘸會發生嘅」，警衛人數因此着大大減少 。沖繩縣警察喺皇太子同太子妃來訪前對啲左翼活動人士進行唨檢查，但忽視唨有左翼活動人士抵達沖繩嘅情況，並出現唨車載收音機着盜等啲失誤。 :66
警備部部長佐佐淳行，着警察廳派遣擔任警備責任人員嘅，喺皇太子夫婦來訪之前，堅持要確認地底洞內安全，但着沖繩縣知事同沖繩縣警察負責人反對，因為「踏入『聖域』土地會忤逆縣民感情」、因此冇執行得到:60話，佢自著述有。

白銀醫院行動
晏晝時分，沖繩解放同盟準備會嘅兩名活動家（川野純治等）偽裝成「病人」同「訪客」，喺絲滿市白銀醫院「入院」，從三樓嘅陽台抌玻璃樽、士巴拿、石頭等到下方經過緊嘅皇太子同太子妃嘅車輛，高喊「皇太子誃、反對天皇制」，警備車輛着損壞。兩人因現行妨害公務執行罪着捉。呶陣時試阻止犯罪嘅醫生着毆。:77

姬百合之塔行動
姬百合山洞嘅知念功等兩人使無線電聽住包括埋白銀醫院事件等地面資訊，透過實況中繼廣播曉知皇太子同太子妃到唨姬百合之塔喺下晝一點踏一。佢哋喺地下洞穴架好梯，挽到地上，抌唨一粒火樽到皇太子腳底。
火樽直接抌中獻花台並燒着火，但對皇太子同太子妃冇大傷害乜嚌，衹係太子妃喺警察保護下跌落地陣時受傷。知念等人捱捉，作為違反「禮拜所不敬罪」（日本刑法第188條第1款）與及「火樽處罰法」嘅現行犯。
噉時，戒備森嚴嘅沖繩縣警察着火樽嚇到，放棄任務走唨佬。之但係，一名皇宮衛隊嘅衛兵擒住個激進人士，個試圖從山洞挽出嘅，並拉住佢防止佢繼續掟樽。
事件發生後第一時間，皇太子除開嗌唨陪同佢做嚮導嘅「姬百合會」會長表達關心安恙之外，仲要求有關人員毋處置啲警備負責人，啲對項事件發生感到嘸安嘅。:84然之後，就同太子妃一起按計劃完成唨跟尾啲日程。

審判
審判嘅結果，喺「白銀醫院」兩人着判有期徒刑1年6個月，「姬百合之塔」兩人着判有期徒刑2年6個月（經高等法院確定）。
檢方喺沖繩解放同盟準備會嘅聲明、機關報、繳得嘅文件之類之中冇發現到任何表述暗示有「暗殺皇太子」嘅，考慮埋間接證據，取消丟「謀殺未遂」項控告。隻判決捉四人啲行為描述成「對民主嘅挑戰」，但冇認定有檢方項指控「對王儲夫婦造成唨危及生命嘅傷害」。

處置警備相關人員
雖然有得到上文所述請求自皇太子毋懲罰警備相關人員，但沖縄県警察本部長加藤昌因自行削減警備、冇畀許可做事先確認喺現場而着減薪處分；警備負責人警察廳警備局警備科長佐佐淳行提交有辭呈但着拒絕接受。之後，佐佐淳行捱免去警備科科長嘅職務，轉任三重縣警察本部長。

事件後嘅皇室訪問
皇室訪問沖繩嘅利弊引起唨爭詏，令到跟尾趟「海邦國體」國運會（42屆國民體育大會）着謹慎對待多啲。昭和天皇因病未訪問得就噉去世。之不過，喺擁有18萬幾棟柱嘅摩文仁丘度，明仁皇太子代讀唨昭和天皇嘅話語：「有感深深嘅悲傷同痛苦」。雖然有人話「呢個卒之令人釋懷得」，但喺會場嘅招待會上左翼人士缺席，表明沖繩仲係有複雜嘅情況；而集會嘅迎賓隊伍高舉有橫幅「由心祈求天皇陛下痊癒」同「衷心感謝天皇陛下嘅話語」。

其他
1977年9月28號，知念着拘留期間，發生唨達加日航劫機事件，犯罪集團要求釋放知念等9人，但知念拒絕接受。
當時，當地報紙《沖繩時報》嘅記者喺姬百合之塔採訪陣時喺TBS節目中話「關注到有一個可疑人士」，演播室觀衆讚佢「獨家報導」。之但係因爲明知有「嫌疑人」但冇報警，佢就着工作室同媒體詬病。
當時流行化纖連衣裙，但如果啲面料捱燃燒瓶嘅火焰燒着，啲化纖就可能會融化並透過化學灼傷而造成嚴重傷害，所以警察請求宮內廳女官長幫準備棉麻衫；而當日着嘅係麻衫。
喺事件發生35年後，川野喺2010年名護市議會選舉當中得當選社民黨推薦候選人；喺投票日前，呢個事件喺部分市民當中流傳，但大多數市民並嘸知曉 。

考
知念功編 (1995)。《ひめゆりの怨念火》。インパクト出版会。ISBN 4-7554-0049-X。OCLC 674777827。
姬滿

姬滿（粵拼：gei1 mun5，？－？），即係周穆王，係前一任周王周昭王個仔，後一任周王周共王老竇，周朝嘅第五代天子（王）。
《史記》話姬滿即位做周王嗰陣，已經係50歲。佢在位55年。佢過身之後，由佢個仔姬繄扈繼位，就係周共王。
姬泄心

姬泄心（粵拼：gei1 sit3 sam1，？－前545年），即係周靈王，係姬夷個仔，姬貴老竇，東周嘅第拾壹代天子。
姬氏

姬係唐人姓氏，喺《百家姓》裏頭排第297位。

名人
姬旦：西周政治人
姬鵬飛：中華人民共和國國第三任外交部長
呢篇姬氏係同姓氏有關嘅楔位文章，重未寫完嘅。麻煩你幫手充實佢。
哈巴

哈巴（粵拼：haa1 baa1，Khaba），係個古埃及第三王朝嘅法老王，前2643年–前2637年在位。
哈巴內拉舞曲

哈巴內拉舞曲（Habanera），或譯哈巴奈拉舞曲，係法國歌劇《卡門》一隻出名嘅詠嘆調，由女主角喺第一幕第五場。隻歌又會攞法文歌詞第一句叫L'amour est un oiseau rebelle，意思係「愛情係隻任性嘅雀」。
Audio playback is not supported in your browser. You can download the audio file.
Georges Bizet手稿

漢語改編版
呢首「漢語版」成日被電視台同影視、音樂作品當做標準嘅漢譯版。真實情況係，呢隻歌係1960年香港電影《野玫瑰之戀》入面，主演葛蘭喺片入面唱嘅歌，由李雋青填詞。嗰電影故事同《卡門》一脈相承，描述一位野性難馴、但卻顛倒眾生嘅歌女。嗰片係香港五六十年代紅極一時嘅國語歌舞片入面嘅重要作品，都係香港電影史上嘅傑作。但個版本歌詞只係同原歌詞喺中心思想上相通，而唔係真正嘅翻譯版。
愛情不過是一種普通的玩意兒　一點也不稀奇
男人不過是一件消遣的東西　有什麼了不起
愛情不過是一種普通的玩意兒　一點也不稀奇
男人不過是一件消遣的東西　有什麼了不起
卻耶

卻耶（丹麥文：Køge；舊拼法：Kjøge）係丹麥舍蘭大區嘅一座港口城市。
特斯拉汽車喺卻耶設有全歐洲最大嘅汽車充電站。
卻·高賓

卻·高賓（Kurt Cobain，1967年2月20號—1994年4月5號）係美國男歌手，搖滾樂隊涅槃樂隊嘅主音歌手兼結他手。佢最後因為頂唔順海洛英藥癮而自殺。
卿乃葡萄園

卿乃葡萄園（格鲁吉亚语：შენ ხარ ვენახი）（格魯吉亞文：შენ ხარ ვენახი）係一首中世紀格魯吉亞嘅聖詩。一般認為呢首聖詩既歌詞係格魯吉亞既國王  Demetrius 一世（公元1093–1156年）寫既，不過實際既作曲家唔能夠確定，好可能係 Demetrius 係大衛加列加修道院隱居既時候寫既。呢首聖詩係獻俾格魯吉亞呢個國家同埋聖母瑪利亞；呢首歌亦都係格魯吉亞東正教教堂對聖母瑪利亞既讚美祈禱文之一。
因為呢首聖詩既歌詞無提到任何聖人或者神，喺蘇聯時期，呢首聖詩係唯一被容許公開演唱既教會歌曲。呢首聖詩有東格魯吉亞（卡特利-卡赫季；Kartli-Kakhetian）同西格魯吉亞（古利亞；Gurian）版本，呢兩個版本既差異頗大。
演唱《卿乃葡萄園》既時候通常係無樂器伴奏既，佢係格魯吉亞聖詩藝術既經典例子，亦都係中世紀格魯吉亞文藝復興既代表作。

卿乃葡萄園，新枝初開放。
洵幼且都麗，向榮伊甸中。
（芳柳初生欣樂土，）
（宜受榮贊絕倫比，
許願卿蒙主垂顧。）
勝如朝暾出，華彩彰如是。
卷雲

卷雲（英文：Cirrus cloud），又寫做捲雲，係高空形成嘅雲，由冰晶聚集組成，外形唔定。
卻佐真斯

卻佐真斯（德文：Curd Jürgens，1915年12月13號—1982年6月18號）係一個德國-奧地利嘅男電影導演、舞台劇演員、電影演員、演員、配音員、電視演員，1935年出道。
卻艾打

卻艾打（德文：Kurt Alder， 1902年7月10號—1958年6月20號）係德國嘅化學家，喺1950年攞到諾貝爾化學獎，1958年7月20號喺德國科隆過身。
卻芭

卻芭（Angelique Kerber，1988年1月18號—）係德國職業網球手，有波蘭血統，識講德文、波蘭文同英文。

球員生涯
卻芭係左手揸拍，3歲開始接觸網球，2003年轉打職業賽。
宋小寶

宋小寶（粵拼：sung3 siu2 bou2；簡化字：宋小宝，普通話拼音：Sòng Xiǎobǎo；1981年1月5號—）係一個喜劇演員、東北二人轉演員，吉林通化人。佢係趙本山嘅第三十二個徒弟。2014年，佢憑短劇《櫻桃》贏到華鼎獎中國都市題材電視劇最佳男演員。

早年生涯
宋小寶原名宋寶利，1981年1月5號喺吉林省通化市輝南縣出世。佢喺農村長大，因為經濟壓力，未讀到高中畢業就輟學。十六歲嗰陣，佢去咗環遊黑龍江一年，靠洗碗賺錢生活。
十九歲，佢被星探發掘，請咗佢去做東北二人轉演員。趙本山收咗佢做第三十二個入室弟子。2009年，佢喺趙本山嘅黑龍江電視台節目《本山快樂營》出鏡，開始出名。

演藝事業
2011，佢第一次喺央視上鏡，出演遼寧春晚。之後嗰幾年，年年都謠傳佢會上央視春晚，但次次都落空。2012至13年，佢參與趙本山嘅劇作《相親2》、《第22條婚規》、同埋《櫻桃》。宋小寶憑住佢做《櫻桃》男主角嘅傑出表現，贏得2014年華鼎獎「中國都市題材電視劇最佳男演員」。
2014年，佢出演北京衞視劇集《收獲的季節》。 2015年，佢上咗《歡樂喜劇人》，之後越來越出名， 仲以「人氣成員」身份冧莊返去2016年決賽。同年，佢又上咗《奔跑吧兄弟》，喺呢個綜藝節目上教觀眾講東北話 。2018年，王力宏請咗宋小寶做深圳演唱會嘉賓。

家人
宋小寶結過兩次婚。佢第一任太太霍曉紅同佢一樣係二人轉演員。佢哋結咗婚七年之後離咗婚，相傳係因為霍氏不育。佢第二任太太係王雪，好少上鏡，佢哋2011年生咗對雙胞胎。
宋小明

宋小明（1951年2月25號—），係中國編劇同填詞人。
宋廣訓

宋廣訓（1930年9月—2013年8月20號）係中國版畫家，河北霸縣人。1947年入讀國立北京藝術專科學校，1951年喺中央美術學院繪畫系畢業。
小說《紅岩》封面係宋設計嘅。
2013年8月20號晏晝，宋廣訓喺成都病逝。
宋思衡

宋思衡（1981年12月13號—），係中國鋼琴家、音樂製作人。
宋小莊

宋小莊，香港親中派政治人物兼法律學者，深圳大學港澳基本法研究中心教授。

早年經歷
佢1979年喺香港浸會學院土木工程系畢業，之後從事結構工程師工作，亦喺業餘進修法律嘅學位。

政治立場
佢係親中派嘅成員，支持北京未經諮詢或香港人同意，強行訂立嘅《港版國安法》，又話國安法量刑接近內地同其他主要國家，又指和平進行嘅2020年香港立法會選舉民主派初選違反呢條法例，並形容初選係歹毒嘅計劃。
對於港版國安法嘅執行，佢亦有強硬嘅立場，例如，佢認為港版國安法有雙執行機制（包括中央同地方兩個方面），支持北京日後仍然可以任意修改，而且可以凌駕香港本地法律。另外，佢主張就連持有一啲同香港反送中運動相關嘅口號文宣都係違反呢條法例。
之後，佢亦有支持北京未經諮詢或香港人同意，大幅度削減直選議席比例嘅所謂『完善選舉制度』。

爭議
宋小莊對法律條文嘅睇法，曾經引起一啲法律界人士批評，當中用詞甚至被指侮辱精神病人。

對港版國安法詮釋被指打壓人權
佢主張連持有示威口號宣傳品都係犯法嘅睇法，就被法律界議員郭榮鏗批評，係以言入罪，咁樣就連香港國安法訂明會保障嘅人權都無埋。

被指侮辱精神病人
另外，喺高鐵「一地兩檢」嘅問題上，宋小莊曾經發表文章評論，話官方人員唔可以喺香港境內執行內地法律係無理，又話香港行政區域範圍並唔係基本法入面訂明，甚至話認為香港執行內地法律係違憲嘅人可能有嚴重精神病。結果，佢嘅言論被任建峰猛烈批評，任建峰除咗引述《基本法》第十八條、第二十二條同第一百五十四條，亦引述中英聯合聲明反駁宋小莊嘅說法外。任建峰亦批評，宋小莊嘅言論係對真正被精神病折磨人士嘅傷口灑鹽，要求佢向精神病患者道歉。
宋康昊

宋康昊（粵拼：sung3 hong1 hou6），係大韓民國嘅一個男藝人同埋演員。
宋少帝陵

宋少帝陵係南宋少帝趙昺嘅皇陵，喺廣東深圳蛇口嘅赤灣。傳說趙昺喺崖山畀宰相陸秀夫孭住跳海浸死後，條屍漂咗去赤灣畀當地人發現，所以當地人就幫佢起個陵墓安葬。
22°28′49″N 113°53′12″E﻿ / ﻿22.48017°N 113.88658°E﻿ / 22.48017; 113.88658
宋恩伊

宋恩伊，係大韓民國嘅一個女藝人同埋歌手。
大腦皮層

一隻成年獼猴嘅腦嘅橫切面；最外深紫色嗰浸就係大腦皮層。
用高基方法染咗色嘅大腦皮層神經細胞。
大腦皮層（粵音：daai6 nou5 pei4 cang4 | 英文：cerebral cortex）係人同埋第啲哺乳類動物嘅大腦最外面嗰浸神經組織（指由神經細胞同膠質細胞組成嘅組織），喺人當中主要由六層嘅新皮層組成，由中央縱裂分做左腦同右腦。
喺多數哺乳類動物當中（除咗一啲個腦細嘅細隻哺乳類之外），大腦皮層表面都好皺，令到塊大腦皮層喺容量受（頭殼嘅）限制下能夠有最大嘅表面積，容納最多嘅神經細胞同有最大嘅資訊處理能力。因為佢嘅龐大資訊處理能力，大腦皮層係成個中央神經系統裏面最大嘅神經訊號整合中心，對感知、注意力、思緒、記憶、語言同意識等嘅認知功能嚟講不可或缺。

腦葉
内文：四大腦葉
按照廿一世紀嘅神經科學，大腦皮層可以分做四大腦葉：
額葉（frontal）：四大腦葉最近額頭嗰一個（額葉）。額葉具有多種功能，對於有意識嘅行為控制同計劃嚟講零舍重要（睇埋管控功能）：
主要運動皮質管制行路等自主性嘅身體郁動。
額葉能夠根據自身現時嘅行動預測將來嘅結果，亦都幫手壓抑一啲喺社交上唔受接納嘅行為，例如係當一個人喺社交場合嗰時，佢塊額葉嘅活動會幫手壓抑嗰個人當眾𢯎籮柚（一種社交上唔禮貌嘅行為）嘅衝動；研究表明，額葉有病變或者有過度活躍症（ADHD；會令額葉活動過低）嘅人好多時會唔識得喺社交場合做適當嘅行為。
頂葉（parietal）：位於大腦嘅最頂，係四大腦葉當中最近頭殼頂嗰一個（頂葉）。頂葉其中一樣最出名嘅功能係體覺（指處理身體邊啲部份俾邊啲物件掂住等由皮膚表面探測嘅資訊或者有關體內狀態嘅資訊）：頂葉會由丘腦嗰度接收唔同種類嘅感官資訊（由眼嗰度嚟嘅視覺資訊、由耳仔嚟嘅聽覺資訊、由條脷嚟嘅味覺資訊... 等等），並且將呢啲資訊結合埋一齊。頂葉有多個腦區幫手處理呢啲資訊，包括係喺正中央溝嘅後面、負責處理體覺資訊嘅感覺運動皮層。
枕葉（occipital）：位於大腦嘅最後端，係四大腦葉當中最近後尾枕嗰一個。枕葉出咗名係大腦嘅「視覺中心」：視覺泛指一個認知系統對光嘅感應；人等嘅多種動物有眼呢種感官，眼塊視網膜上嘅感光細胞會感應入咗眼嘅光，並且向個腦射訊號，話俾個腦知感應到啲點樣（顏色同光度等）嘅光；喺四大腦葉當中，枕葉同眼之間嘅連繫零舍強。
顳葉（temporal）：位於其餘三個腦葉下端嘅位置，位置上近耳仔。神經科學研究表明，顳葉上側、後側同外側等多個部份都會參與高層嘅聽覺資訊處理：耳仔會將收到外界資訊傳送到去顳葉嘅主要聽覺皮層嗰度，主要聽覺皮層會係噉咦處理吓啲資訊，並且初步噉將啲資訊詮釋同歸類（例如聽到某啲聲之後初步噉斷定啲聲係語言定係第啲類型嘅聲），然後塊主要聽覺皮層就會將唔同類嘅聽覺資訊傳去唔同嘅次要聽覺皮層嗰度。
大聲公

大聲公（粵音：daai6 seng1 gung1），係種喇叭，通常係錐形嘅，而且可以單手拎，成日用嚟放大人（抑或第啲嘢）把聲。有啲大聲公仲會駁電，入面除咗喇叭仲包埋愛嚟收聲嘅咪高峰同埋擴音嘅電子架生。
今時今日好多賣嘢嘅舖頭都會用「大聲公」嚟招攬生意，但係可能會影響到住喺附近嘅人。
大腦不老

《大腦不老》（英文：Joyful At HK）係香港電視廣播有限公司嘅資訊節目，由陳貝兒、陳智燊主持，喺2017年3月4號到3月11號香港時間逢禮拜六19:30到20:00喺翡翠台播。節目主題係講認知障礙（老人痴呆），透過真實個案去講解病徵同影響。呢個節目嘅續作係講情緒病嘅《心情約會》。
大肚車站

大肚車站係臺灣鐵路公司海岸線嘅一個鐵路車站。
大胃王

大胃王係指食嘢份量比正常人多好多嘅人。佢哋會參加鬥食得多或者鬥快食晒所有嘢嘅比賽。
大肚區

大肚區（粵拼：daai6 tou5 keoi1）係臺灣臺中嘅一個市轄區。
尚博伯爵亨利

尚博伯爵亨利（法文：Henri, Comte de Chambord，1820年9月29號—1883年8月24號），法國國王查理十世嘅孫仔，法國波旁王朝嘅王位覬覦者。
尚勒伯

尚勒伯（粵拼：soeng6 laap6 baak3；法文：Jean Leber，法文讀音：[ʒɛɑ̃ lebə]；1939年—2020年3月18號）係法國嘅小提琴家，亦係20世紀中、後期音樂界嘅關鍵人物之一。16歲時喺國立巴黎高等音樂暨舞蹈學院開始學小提琴，隨後喺瑞士羅曼德管弦樂團成為小提琴家。加入巴黎歌劇院成為樂手後重喺馬賽歌劇院開始教授小提琴專業。1965年同米高威爾士一齊成立咗巴黎八重奏樂團，重喺1972年成為音樂學院主任。1986年更加成為馬賽管弦樂團屬下一主要成員。佢喺2020年3月18號死於武漢肺炎。
尚書省

尚書省係中國喺隋朝同埋唐朝開始正式設立嘅三省六部制中嘅一省，負責執行國家嘅重要政令。

簡介
尚書省係中央政權體系中嘅三省之一，主要負責執行通過審查嘅法令。除尚書省之外，重有負責草擬同頒發皇帝詔令嘅中書省，同埋审查詔令内容嘅門下省。其中，中書省同埋門下省係決策機構，尚書省就係執行機構。
尚書省長官叫做尚書令，尚書仆射係副官。尚書省下設左右丞，分管六部。但係由於唐太宗喺繼位前曾經擔任尚書令呢個職務，所以唐朝呢個時期以後，呢個官職唔會輕易授予，而係以尚書仆射為尚書省长官。唯安史之亂之後，郭子儀對唐朝有大功，就授尚書令。另外朱温篡逆之前都自稱係。
不過，唐代三省制係建立冇耐就開始向二省、一省轉變。呢種變化嘅原因係皇權對於相權嘅控制、以及提高行政效率。三省職能逐漸趨向合一。到咗宋朝，雖然三省名義始終存在，但係已經混合為一省。
元用中書省總領百官，同樞密院、御史臺分掌政、軍、監察三權。尚書省主要負責財政事務，而且時置時廢，門下省就唔復置。明一開始用元制，由中書省總管六部，但1380年廢中書省，分中書省嘅權力畀六部。自此，六部取代咗三省六部呢個制度制。
大龍獸醫化驗所

大龍獸醫化驗所，香港獸醫化驗所之一，喺新界大隴，大龍實驗農場同香港高爾夫球會側邊，為香港政府部門，負責為動物檢疫，歸漁農自然護理署管，英文叫Tai Lung Veterinary Laboratory。按立法會文件，所喺二〇〇二年二月籌建，取代青山獸醫化驗所。青山獸醫化驗所同上水屠房化驗所，由於規模太細唔夠用，加青山獸醫化驗所塊地用來起屋，所以要起新化驗所。大龍獸醫化驗所起喺大龍實驗農場入便，原本係農場研究種菰嘅樓塊地。
地政總署又寫大隴獸醫化驗所。
大龍鳳

大龍鳳係香港1960年代頭一個大戲班，由何少保做班主，紅伶包括麥炳榮、鳳凰女同譚蘭卿。

俗語
嗰時大龍鳳嘅大戲好大排場，所以香港就出咗句俗語「搞場大龍鳳」，即係「鬧事」咁解。
大龜明日香

大龜明日香 ，係日本嘅一個女藝人同埋配音員。
天下制裁集氣大會

天下制裁集氣大會係2020年1月12號下晝一次反逃犯條例修訂集會，喺中環愛丁堡廣場搞。呢次集會由「民間集會團隊」搞，主題係爭取盡快落實政改，如果唔係就會呼籲國際社會制裁香港，同時為下個禮拜原定嘅大遊行造勢。發言人士亦解釋自反修例運動開始以嚟，海外香港人以唔同方式爭取外國同聯合國支持，去令外國知呢場運動重未完。
主辦單位估計有3.6萬人參加，警方就話高峰期有3,000人。
集會以「立即民主政改，否則天下制裁」做主題，並希望政府快啲回應「實現真普選」訴求，事前亦攞到警方不反對通知書。集會申請人劉頴匡強調，特區政府要喺呢一年實施政改，喺呢年立法會選舉入面實現無功能組別同無政治篩選嘅選舉，唔係就會呼籲國際社會對香港作出制裁。大會話歡迎唔同政治光譜人士參與，重話「不捉鬼」、「不割席」。

活動過程
下晝3點幾，已經有一批市民去到現場，有啲人揸住旗幟，亦有人舉起美國國旗同英國國旗。其後，參與者亦即場唱反修例歌曲。喺中環有好多防暴警員把守，仲時不時截查着黑衫嘅市民。
集會有嚟自加拿大、美國、澳洲同法國等地嘅抗爭者發言，包括外國留學生同埋移咗民嘅港人。佢哋話自反修例運動開始以嚟，一直喺外地透過遊說國會議員、喺大學搞學術交流、搞遊行集會、整連儂牆等唔同方法，去爭取支持。同場有中國大陸嘅學生話如果選擇沉默，就會冇嗮嗰刻擁有嘅一切。
香港眾志成員黃奕武話，曾經向歐洲人提出消費嗰時應該考慮中國貨嘅生產過程有冇良心，又話德國同中國訂立嘅貿易條例有需要改變。香港眾志秘書長黃之鋒同埋青年新政召集人梁頌恆都以台灣已經達致一人一票民主選舉做例子，期望香港人最終都可以選出屬於自己嘅特首同立法會。
劉頴匡批評香港政府同中共對香港人爭取民主「冇啲同情，反而幸災樂禍，落井下石」，重話佢哋一定會有報應。佢又話嚟緊會繼續爭取各國通過香港人權法案，等國際社會繼續留意香港，懲罰獨裁者。

海外支持
澳洲港人組織NSW Hongkongers事前為活動拍咗段片，呼籲市民參加。

後續
防暴警察喺集會後嘅截查行動
夜晚大概6點集會完之後，防暴警察就喺中環同埋金鐘近英國駐港總領事館一帶戒備，有多人被截查，亦有人被帶上警車。
天上智喜

天上智喜（韓文：천상지희，英文：The Grace，日文：てんじょうちき），又叫CSJH、Tenjochiki，係SM娛樂響2005年所推出嘅女團，早期成員包括上美Lina、智聲Sunday、喜悅Dana同天舞Stephanie。現任成員就只有上美Lina。
呢個團響2005年出道，並冇設立隊長，主要活躍響韓國同日本。佢地先後發行過五張大碟同埋十張單曲，成績麻麻，幾乎每次作品銷量都低過五千，半紅不黑，只有響2007年憑大碟《One More Time, OK?》紅咗一陣。2009年天舞Stephanie因背部嚴重受傷而暫停一切音樂事業，而天上智喜由呢個時候開始就冇再活動，2011年曾經以子團「Dana & Sunday」短暫回歸。而其中三位成員智聲Sunday、喜悅Dana同埋天舞Stephanie早就已經離開SM，目前只有上美Lina繼續留響天上智喜同埋SM，但團體仍未宣佈解散。
天下

天下，即普天之下，即天嘅下面，人所在嘅地方，用另一種講法，就係世界。
天下包含世界各國。國有地域同時代限制，天下就係天下，唔會受依啲限制。就算國亡，天下仍然喺度。
大𢃇

大𢃇，係帆船掛喺大桅嘅𢃇，係最大幅，用嚟借風推動帆船前行。
天

天（粵拼：Tin1），或者天空（粵拼：tin1 hung1），就係指響地面向上望，見得到嘅大氣層同外太空。雀、飛機、紙鳶都會當係天度飛。天空日頭會變藍，係由日光響大氣散射而成。而夜晚就黑晒。成個宇宙會現出來。挨晚，日出，會經過變橙紅呢個過程，都係大氣散射而成。

唐字
天原本指顛，即係頭殼頂。甲骨文代表人正立嘅大字，頭上加個方格強調顛頂。天同大字形混用。後尾金文、篆文變做一橫。由頭頂最高引伸做至高無上嘅天。

部首
《說文解字》歸佢入一部，《康熙字典》就歸佢入大部。

讀音
天中古讀他前切，平，先韻，透。上古真部。

傳統同哲學
廣東人叫天做天公。哲學嘅天係非人格化嘅最高主宰。
天下一電影

天下一電影有限公司（One Cool Film Production Limited）係香港一間電影投資及製作公司，天下一集團旗下子公司，2013年成立，由古天樂同佢媽咪李綺雯擔任老闆。
天下制裁集會

天下制裁集會，係2020年1月19號一次反逃犯條例修訂集會。
呢次示威原本以遊行形式舉行，叫天下制裁大遊行，計劃由中環遮打道行到銅鑼灣崇光百貨，但係畀警方反對，只係向遮打花園同遮打道範圍搞嘅集會發不反對通知書。而集會主題亦呼應返上個禮拜日嘅集氣大會，爭取盡快落實政改，如果唔係，就會呼籲國際社會制裁香港。下晝四點幾，集會畀警方腰斬。主辦單位估計至少有15萬人參加，警方就話高峰期有11,680人。搞手劉頴匡嗰晚畀警方拉咗，話佢煽動群眾情緒同違反不反對通知書條件。
吳連水

吳連水，香港親中派政治人，香港再出發大聯盟發起人之一。
吳達鎔

吳達鎔，外號如意寶白瑪奧色法王，香港親中派人士。

獲取野雞大學學歷
佢報稱有亞洲知識管理學院唔同嘅名銜，但2019年，香港有線新聞亦揭露咗呢間其實係野雞大學，比錢就有得攞佢哋唔同嘅頭銜。
吳越國

吳越國（粵拼：ng4 jyut6 gwok3），係五代十國其中一國，907年由錢鏐立國，978年由錢俶亡國。
吳越國都城喺杭州。
吳辰君

吳辰君（英文：Annie Wu，1978年8月21號—）係臺灣女演員，1996年出道，出道作係《警察故事4之簡單任務》嘅女主角安妮。
吳遙

吳遙（粵拼：ng4 jiu4；本名吳朝玲），係中國女歌手。佢做過輪迴樂隊嘅主唱。
吳越書

《吳越書》係記錄五代十國時期吳越國歷史嘅史書，由梁天瑞編纂，錢濟鄂校注。呢本書以北宋范坰、林禹寫嘅《吳越備史》為主，用《九國志》、《十國春秋》入邊嘅有關吳越國嘅資料做補充，仲參考咗《全唐文》、《錢氏家乘》同埋各地嘅地方志。本書將吳越國由太祖武肅王到仁宗錢弘俶3代5位吳越國王嘅史實好詳盡噉記錄低。本書最尾仲附帶梁天瑞寫嘅《吳越史實辨正》。
奈良徹

奈良徹 ，係日本嘅一個男配音員。

配音作品一覽
呢個表唔完整，歡迎加料。
奈良林寛紀

奈良林寛紀（1988年1月14號—）係日本足球員，司職後衞，效力過藤枝MYFC。
奈良安剛

奈良安剛（1982年12月12號—）係日本足球員，司職中場，效力過札幌岡薩多，草津溫泉，FC Horikoshi，熊本羅亞素，松本山雅，及金澤薩維根。
奈良時代

奈良時代（日語：奈良時代）係日本嘅一個時代，時間由710年到794年。奈良時代嘅開始係由元明天皇將首都移到平安京（即係今日嘅奈良）。直到桓武天皇將首都遷到平城京為止。喺文化方面，日本書紀、古事記、萬葉集等現存嘅最古老書籍。政治方便行律令制，派遣地方嘅官員分配地方統治日本各地。
奈良崎寛

奈良崎寛（1981年6月1號—）係日本足球員，司職前鋒，效力過鳥棲砂岩。
奈良市

喺開放街圖（Open Street Map）嘅奈良市地圖。
奈良市（粵拼：noi6 loeng4 si5；日文：奈良市(Narashi)）係日本奈良縣首府兼最大城，亦係奈良時代日本嘅京城，嗰時叫平城京。

奈良鹿
奈良鹿一向視為「天然國寶」、「神嘅使者」，喺過去嘅一千年，係唔可以捕殺同侵犯，自1957年奈良鹿俾日本政府定為「天然紀念物」，奈良公園係奈良鹿嘅主要棲息地，啲鹿亦可以四圍走，但係會破壞農田同食農作物，影響收成，喺2016年鹿群搞到奈良地區農業損失達到一年六十億日本紙（四億二千四百萬港紙）。2017年開始，當地政府喺耕作區設陷阱捉鹿，然後安置其他地方，而奈良公園裏面嘅奈良鹿唔受影響。根據「奈良鹿愛護會」喺2017年7月中嘅最新統計，奈良市內有一千二百幾隻鹿。
奈良縣

奈良縣（粵拼：noi6 loeng4 jyun6*2；日文：奈良県／ならけん Nara-ken）係日本本州嘅其中一個縣，係一個內陸縣。首府係奈良市。
喺開放街圖（Open Street Map）嘅奈良縣地圖。
維基同享有多媒體嘅嘢：Nara prefecture
南山寺

南山寺，又叫大萬聖佑國寺，係山西省五台山一座佛寺。

簡介
南山寺喺大元起嘅，嗰時叫大萬聖佑國寺。後尾喺大清光緒年間再行修建，叫做極樂寺。後來主持普濟和尚將極樂寺、佑國寺同善德堂合併，改名做南山寺。寺前面有108級石級。
南山營地

南山營地，香港營地之一，專畀露營，喺南山，梅窩同螺杯澳之間，谷中，嶼南路邊，英文叫Nam Shan Campsite。屬南大嶼郊野公園，行政上歸離島區。營地屬大型，有營位多過五十。水源取自水喉。歸漁農及自然護理署管。
營有車路到，有巴士經過。署方所訂山徑，無條過營地。不過近鳳凰徑第一段、第二段交界。亦行到去南大嶼郊遊徑。亦近白富田野外均衡定向徑，玩得野外定向。
營設施幾多。有露營平台，又有涼亭坐下。飲食用得燒烤爐、煮食爐位、檯櫈。着用晾衫架。另有污水穴。廁所浴室齊備。
南山案

南山案係發生喺康熙五十二年（1713年）嘅文字獄，由左都御史趙申喬舉發。趙舉發翰林戴名世嘅作品《南山集》“狂妄不謹”、“語多狂悖”，同莊廷鑨明史案並稱“清朝江浙兩大獄”。之後，戴名世被斬。
巴郡

巴郡係舊時中國（戰國時期至到隋代）嘅一個郡，喺而家重慶市同四川省東部。

史
戰國時期，秦國滅巴國。秦惠文王更元十一年（西元前314年）置巴郡。
西漢巴郡隸屬益州，管轄江州、臨江、枳、閬中、墊江、朐忍、安漢、宕渠、魚復、充國、涪陵，夾埋11個縣。西漢末年統計，巴郡有158,643戶人家、708,148人。東漢巴郡管轄江州、宕渠、朐忍、閬中、魚復、臨江、枳、涪陵、墊江、安漢、平都、充國、宣漢、漢昌，夾埋14個縣。興平元年（194年），益州牧劉璋接受趙穎建議，將巴郡分成三份，江州到臨江設永寧郡，朐忍到魚復設固陵郡，巴郡管墊江北邊嘅地區。到咗建安六年（201年），永寧郡改名叫巴郡，原巴郡改名叫巴西郡，固陵郡改名叫巴東郡。
晉朝泰始元年（265年），巴郡改隸益州下越雋郡。永寧元年（301年），李特佔據巴蜀作反，後來建立成漢政權。永和三年（347年），桓溫平定巴蜀，巴郡隸屬梁州，管轄江州、墊江、臨江、枳，夾埋4個縣。南朝宋，巴郡隸益州。泰始五年（469年）喺巴郡置三巴校尉。南齊建元二年（480年）置巴州，原來屬益州嘅巴郡改隸巴州，管轄巴東、建平、巴郡三個郡。永明元年（483年），廢巴州，巴郡復隸益州。南梁太清四年（550年），蕭紀喺巴郡置楚州。天正元年（551年），西魏攻落楚州，改名叫巴州。北周閔帝元年（557年），將巴州改返做楚州。武成三年（561年），又將墊江改成巴縣。
隋開皇三年（583年），郡制廢除，巴郡改名渝州。大業三年（607年），州制廢除，改成郡制，復名巴郡，管轄巴、江津、涪陵呢3個縣。唐武德元年（618年），郡制廢除，巴郡改名渝州。
巴里

巴里（意大利文：Bari）係意大利蒲利亞首府，亦係南意大利第二大城，人口32萬。
維基同享有多媒體嘅嘢：Bari
巴里殊尼哥夫

米高·巴里殊尼哥夫：美籍前蘇聯舞蹈家同男演員。
亞歷山大·巴里殊尼哥夫：前蘇聯鉛球運動員。
耶夫亨·巴里殊尼哥夫：烏克蘭足球員。
巴里省

巴里省（意大利文：Provincia di Bari）係意大利蒲利亞舊時一個省，首府巴里，2015年改組做巴里都會市。
巴郡哈薩威

巴郡哈薩威（Berkshire Hathaway），簡稱巴郡，係美國一間控股公司，本嚟係間紡織公司，巴菲特入股後將佢變成投資工具，平均回報跑贏大市。
巴里士山

巴里士山（英文：Mount Parish）係香港灣仔南面一座山，響摩理臣山西南、醫院山東南。
巴里亞迪

巴里亞迪係坦桑尼亞一座城，錫米尤區首府，人口4萬。
巴里坤

巴里坤（維吾爾文：باركۆل ناھىيىسى‎）係中國新疆哈密嘅一個自治縣。
巨蟹座

巨蟹座（Cancer），又叫蟹座，係家下八十八西洋星座之一。佢響天球赤道一帶，佔天球面積506平方度。地球北半球來講，巨蟹座係冬天嘅星座，即係冬夜會見到。肉眼可以睇到嘅星，約莫60粒到。有一到四等星6粒，即係有4等星6粒。

歷史
巨蟹座係古希臘托勒密所編嘅托勒密48星座之一。
巨輪

《巨輪》（粵拼：geoi6 leon4；英文：Brother's Keeper），係香港無綫電視製作嘅時裝倫理電視劇，由鍾嘉欣、陳展鵬、蕭正楠同李司棋領銜主演，監製王心慰。呢套劇係第17屆香港國際影視展入面無綫電視推介嘅其中一套劇，並由澳門鉅記餅家特約贊助。呢套劇講一對兄弟分別喺香港同澳門發展嘅故仔。
續集《巨輪II》喺2016年8月29號首播。
巨輪Ⅱ

《巨輪Ⅱ》（粵拼：geoi6 leon4 ji6；英文：Brother's Keeper II），係香港無綫電視製作嘅時裝倫理電視劇，亦係《巨輪》嘅續集，由蕭正楠、田蕊妮、阮兆祥同陳凱琳主演，陳展鵬同鍾嘉欣特別演出，監製王心慰。呢套劇由澳門鉅記餅家特約贊助。
巨蛇座

巨蛇座（Serpens）係家下八十八西洋星座之一。佢響天球赤道一帶，佔天球面積637平方度。地球北半球來講，巨蛇座係夏天嘅星座，即係夏夜會見到。肉眼可以睇到嘅星，約莫60粒到。有一到四等星12粒，即係有4等星12粒。

史
巨蛇座係古希臘托勒密所編嘅托勒密48星座之一。
巨門陣

《巨門陣》（Agora）係香港電視娛樂製作嘅真人騷辯論節目，2016年6月25號開始到7月31號逢禮拜六22:30-23:15同逢禮拜日22:45-23:30喺ViuTV播。節目主持係馬啟仁、伍家謙、楊柳青。
節目安排32位參賽者為社會熱門話題進行辯論同任務，最後贏咗嗰一位可以獨得十萬蚊港紙獎金。
巨集

巨集（英文：macro），又有譯做宏，泛指一類喺電腦上面用簡短輸入代替某啲輸出嘅功能，特別係可以用家自定嘅嗰種。喺程式編寫特別係指一種源碼層次嘅文字取代功能，畀用家可以喺源碼度用一啲簡短嘅文字來代替某啲通常係比較複雜或者經常用到嘅文字，巨集可以有參數，但係一般來講，同程式語言唔同嘅係巨集純綷係文字取代:131 :46 :1.2，通常唔涉及語義。
有啲程式語言有內置嘅巨集功能，最出名嘅係 C 語系，其他嘅例子包括某啲組合語言等等。亦有特別設計來做巨集嘅語言，例如 GNU 嘅 m4。亦都有啲系統嘅基礎可以係巨集，例如 TeX。
巨集並唔局限喺編程。例如，｢撳掣出一堆字｣ 嘅功能，只要係用家可以定義出乜嘢字，都係一種巨集:8.3.1。有啲鍵盤會喺硬件嘅層次直接提供呢種嘅巨集功能。

引伸義
喺一般嘅應用程式，｢撳掣做一啲嘢｣ 嘅功能同 ｢撳掣出一堆字｣，一般用家唔會覺得係兩樣嘢，所以 ｢撳掣做一啲嘢｣ 嘅功能喺用家嘅角度都係巨集。
因為 ｢撳掣做一啲嘢｣ 好容易會牽涉到控制流程，結果呢種功能好容易會變成一種領域特定語言，呢個情況下雖然技術上佢唔係巨集，但係都仍然被人叫做巨集，其中一個例子係 Word 嘅所謂巨集功能（其實係一種 BASIC）。

C
最初嘅 C 語言並冇常數嘅概念，傳統上 C 係用巨集表示常數，例如常用嘅NULL其實係巨集，唔係常數。傳統上用巨集代表嘅嘢會用全大階寫。呢嘅用巨集定義嘅嘢喺除錯器唔會有名，淨得得編譯嘅時候已經被巨集處理器取代咗嘅數字或者其他源碼。
巨蚊

巨蚊（學名：Toxorhynchites），係雙翅目蚊科嘅一個屬。
土庫曼文

土庫曼文（Türkmençe）係土庫曼用嘅官方語言，大約800萬人用緊。
土庫曼蘇維埃社會主義共和國

土庫曼蘇維埃社會主義共和國（土庫曼文：Түркменистан Совет Социалистик Республикасы）係蘇聯設立嘅第四個加盟共和國，喺1991年10月27號宣布獨立，改做土庫曼共和國。
呢篇土庫曼蘇維埃社會主義共和國係關於國嘅楔位文章，重未寫完嘅。麻煩你幫手充實佢。
土師孝也

土師孝也 ，係日本嘅一個男配音員。

配音作品一覽
呢個表唔完整，歡迎加料。
土庫曼

土庫曼（粵拼：tou2 fu3 maan6，土庫曼文：Türkmenistan/Түркменистан/تۆركمنيستآن）係中亞一國，南面係伊朗、東南面係阿富汗、東北面係烏茲別克、西北面係哈薩克、西面係裏海。首都係阿什哈巴德。
土庫海豚屬

土庫海豚屬（學名：Sotalia）係鯨目海豚科嘅其中一個屬。
土庫曼馬納特

土庫曼馬納特（Türkmen manady）係土庫曼嘅法定貨幣，1993年再開始用返。
土拉子

土拉子（粵拼：tou5 laai1 zi2；俄文： Славя́нка）係外滿洲西南嘅城市，依家係歸俄羅斯濱海邊疆區管。呢度舊時係大清領土，因1860年《中俄北京條約》割畀沙俄，1972年改成俄文名。
司徒鈺芸

司徒鈺芸（JuJu Chan Szeto，1989年2月2號—），原名陳鈺芸，係香港電影演員，主要拍武打電影，精通雙節棍，所以有「女版李小龍」稱號，主要作品包括2016年荷里活電影《臥虎藏龍：青冥寶劍》第二女主角。另外，佢曾經係女歌手，2011年出過唱碟。

演出
呢個表唔完整，歡迎加料。
司法

司法，係指維護法律、確保法律被正確執行同解決法律爭議嘅事務，屬三權分立其中一部份。負責司法嘅政府機構叫司法機構。
兩種法制對司法嘅範圍有些少唔同：
大陸法上，司法係指法院或特訂機關依照法定職權同程序，具體適用法律對民事、刑事案件進行聆訊同審判。
普通法上，司法就係審判、裁決。普通法體制中，法律解釋權由司法部門做，即使憲法，概念上包括《基本法》。
司法警察局

司法警察局（粵拼：si1 faat3 ging2 chaat3 guk2；簡稱：司警或者司警局，俗稱：司法；葡文：Directoria da Polícia Judiciária，縮寫：PJ；英文：Directorate of Judiciary Police）係澳門特別行政區政府保安司轄下嘅刑事警察部門，負責刑事偵查同埋打擊犯罪行為。前身係司法警察司，前身嘅司長最後一任係白德安（António Francisco Marques Baptista）。

職責
預防犯罪行為，監視同稽查公共場所同埋設施，以及一切涉嫌有助犯罪嘅地點；
依據法律規定進行犯罪調查；
協助法官或檢察官，並按照佢哋嘅請求進行偵查工作，承擔司法行政輔助機構嘅職責。

組織法例
第32/98/M號法令（1998年7月27號《澳門政府公報》）規範司法警察學校嘅職責、權限同內部組織。
第26/99/M號法令（1999年6月28號《澳門政府公報》）訂定司法警察局人員職程嘅特別制度。
第9/2002號法律（2002年12月9號《澳門特別行政區公報》）訂定澳門特別行政區內部保安綱要法。
第27/2003號行政法規（2003年8月25號《澳門特別行政區公報》）規範司法警察局特別制度職程嘅入職同晉升嘅聘任、甄選同培訓程序。
第5/2006號法律（2006年6月12號《澳門特別行政區公報》）司法警察局。(自第9/2006號行政法規生效開始，六月二十九號第27/98/M法令即刻被廢止，但係第四十九條、第五十條同第五十一條除外。)
第9/2006號行政法規（2006年7月3號《澳門特別行政區公報》）訂定司法警察局嘅組織同運作。
第281/2006號行政長官批示（2006年9月25號《澳門特別行政區公報》）核准第9/2006號行政法規規定嘅自由通行證同徽章，工作證，以及退休人員認別卡式樣。
第2/2008號法律（2008年4月21號《澳門特別行政區公報》）重組保安部隊同保安部門職程。
第8/2008號行政法規（2008年4月28號《澳門特別行政區公報》）調整保安部隊同保安部門人員編制。
第20/2010號行政法規（2010年10月18號《澳門特別行政區公報》）修改司法警察局嘅組織同運作。

攜帶自衛槍械
刑事偵查人員唔理係咪持有槍械執照，都有權擁有、使用同攜帶自備嘅自衛槍械，但係必須申報。即使獲批，佢嘅槍械口徑必須細過0.32英吋（7.65毫米），而且唔可以攞嚟公務。
刑事偵查人員喺退休後亦保留佢哋擁有、使用同攜帶自衛槍械嘅權利。
司曲星

司曲星（Melpomene），即係小行星18，係太陽系小行星帶嘅一粒小行星，喺1852年6月24號發現。
司機

司機係揸車嘅人，坐車頭軚盤個位，直接控制架車行。坐喺車入面嘅人都係佢客人服務對象。
司機可能係職業又可能係車主，佢哋最怕都係塞車、失車、白炸、交通意外、路霸、山賊、冇位泊車咁。
司徒駿軒

司徒駿軒，香港親中派民建聯政治人。

政治立場
佢係親中派嘅成員。

選舉經歷
喺政府大幅度削減直選議席同排除民主派參選嘅2023年香港區議會選舉，司徒駿軒曾經參選地區委員會界別（元朗），攞到118票，成功當選。
司徒錦源

司徒錦源（Kam-Yuen Szeto，1964年7月11號—2012年10月13號）係香港一名電影同電視編劇，出身自無綫電視，後嚟加入銀河映像，為杜琪峰寫下咗唔少情節出人意表嘅劇本，包括《一個字頭的誕生》、《暗花》同《非常突然》。2000年代左右返無綫電視，編審無綫電視劇有《勇探實錄》、《創世紀》、《廟街·媽·兄弟》等。尤以《創世紀》最為經典，其中許文彪嗰段批判地產商嘅對白就係出自佢手筆，仍然不時有電影作品，譬如《愛·作戰》、《殺破狼》同《放·逐》等。
司徒錦源喺大概2011年被驗出患有肺癌，一年嘅治療中情況曾經好轉，但後來情況再度惡化，最終喺2012年10月13號逝世，終年48歲。其餘劇本遺作為彭順導演嘅3D電影《逃出生天》。
司氏

司（粵拼：si1）係唐人姓氏，喺《百家姓》裏頭排第259位。

名人
呢篇司氏係同姓氏有關嘅楔位文章，重未寫完嘅。麻煩你幫手充實佢。
司法星

司法星（Eunomia），即係小行星15，係太陽系小行星帶嘅一粒小行星，喺1851年7月29號發現。
增壓器

增壓器（英文：Forced induction）係一種用喺往復式引擎嘅輔助裝置。
增川洋一

增川洋一 ，係日本嘅一個男配音員。

配音作品一覽
呢個表唔完整，歡迎加料。
增川隆洋

增川隆洋（1979年11月8號—）係日本足球員，司職後衞，效力北海道札幌岡薩多。
增廣賢文

《增廣賢文》又叫《昔時賢文》、《古今賢文》，係大明嘅書，作者不知何許人，亦不知何時成書。書集古訓、諺語，講為人處事種種哲理，遍及釋道儒。本書易讀易明，琅琅上口，家喻戶曉，婦孺皆知。人稱「讀咗≪增廣≫曉講嘢，讀咗≪幼學≫行天下」。
大明萬曆年間嘅戲曲《牡丹亭》就提過本書，推斷成書，最遲喺萬曆年間。大明大清都有文人增補，變成家下咁樣，得名《增廣昔時賢文》，通稱《增廣賢文》。作者之名，未見記載，只知道大清同治年間，儒生周希陶重訂過，好可能係民間結集成書。
增山朝陽

增山朝陽（1997年1月29號—）係日本足球員，司職中場，效力橫濱FC。
增嶋龍也

增嶋龍也（1985年4月22號—）係日本足球員，司職後衞，效力仙台七夕。
增材製造

增材製造（英文：additive manufacturing, AM）係統稱一啲製造方法，嘸同於一般嘅機械加工（亦即係減材製造）嘅，嘸係去劘走啲料或者打竉喺原件上，而係憑加添同埋令啲料固化嚟製造嘢。常見嘅增材製造方法之一係 3D打印。
雖然話係嘸減材，實際上噻時會需要一啲必要嘅支撐部件。而喺後加工過程中啲支撐嘢會着劘走，啲剪除面會着打磨平以啱工程要求。
增埗公園

增埗公園（埗字讀步，粵拼：zang1 bou6 gung1 jyun2*6）係中國廣東廣州嘅一間公園，2007年起好，位置喺荔灣區增埗，南靠福州路；西靠增埗河；北靠嶺南灣畔；東靠廣州監獄。
佢之前係1930年代黃冠章自己出錢起嘅私家園林，及1950年代嘅廣州石灰廠所在地。總面積26844m²，入面有民國初期建築——黃冠章屬下嘅對山園。
子鮒祀

子鮒祀（？—前859年），尊號宋厲公，又叫子魴祀，係宋國第七代君主，同時係宋前閔公子共個細仔、宋煬公子熙細侄仔。
因為老豆子共唔傳位畀佢，而係傳位畀叔叔子熙，令到鮒祀好嬲，於是殺死子熙。之後佢推舉大佬弗父何做君主，但係弗父何唔肯做，所以佢就自立做君主，封弗父何就上卿。鮒祀死咗之後，就傳位畀個仔子舉，係宋僖公。
子長

子長係中國陝西延安一個縣，總面積2405平方公里，人口27萬。
子集公理

子集公理係集合論裏面嘅一條基本公理，佢嘅意思係話，如果A係一個符合集合論要求嘅集合，噉從A裏面隨便揀出一啲元素，佢哋都可以組成一個符合集合論要求嘅集合，呢個新嘅集合叫做原來個集合嘅子集。
子集公理實際上肯定咗兩個集合嘅交集仍然係一個合法嘅集合，所以集合論裏面並唔需要「交集公理」。
子集

子集（粵拼：zi2 zaap6；Subset，粵拼：sap6 set1）係集合論入面嘅一個概念。

定義
假設係一個集。如果係嘅子集，咁入面嘅所有嘢都係同時屬於入面嘅。
用運算子嚟寫，如果，咁。
一般會用，嚟表示。

例子
所有嘅雙數係整數嘅子集。
係嘅子集。
任何一個集，。
任何一個集，。

完全子集
如果係嘅子集係一個完全子集（Proper Subset），咁。
一般會用嚟表示。亦有人用嚟表示。

基數關係
子集同基數嘅關係，可以用以下兩條式表示：
如果，咁。
如果，咁。
廣州芭蕾舞團

廣州芭蕾舞團係一個基於廣州嘅芭蕾舞團，係中國四大芭蕾舞團之一。
廣州華僑醫院

廣州華僑醫院（粵拼：gwong2 zau1 waa4 kiu4 ji1 jyun2）；第個名係暨南大學附屬第一醫院（kei3 naam4 daai6 hok6 fu6 suk6 dai6 jat1 ji1 jyun2）；佢係中國廣東省廣州市嘅一間有醫療、教學、科研、預防、保健同康復喺埋一齊嘅大醫院，喺1981年成立，位置喺天河區黃埔大道西613號（華南快速幹線嘅黃埔大道站口【從北向南行嘅方向】西邊隔離）。呢間醫院重係廣州嘅一間三級甲等醫院。

史
喺1978年，由於重新辦返暨南大學嘅關係，中國政府就好樂意噉按海外嘅華僑同港澳啲人返嚟中國內地睇醫生嘅需要，先至喺廣州嗰度搞間大醫院出嚟，而醫院就改咗名做「廣州華僑醫院」。佢辦呢間嘢嘅理由係畀中國內地各大民眾同港澳、海外嘅華僑嚟搞醫療服務同為咗培養社會嘅醫學猛人出嚟。就喺1981年，呢間醫院正式開院。喺2001年嗰時加咗「暨南大學附屬第一醫院」，喺2004年甚至加咗「暨南大學第一臨床醫學院」嘅名。
廣州航道技工學校

學校喺1973年開辦，初期係廣州航道局（而家係中交廣州航道局）嘅船員培訓班，辦學點喺海珠區新港東路近新洲一帶辦，直到1991年2月先至轉型成技工學校。1997年6月成立咗全廣東唯一航道行業技能嘅鑒定所。2001年5月跨海搬到黃埔區港前路嘅冷凍廠西邊隔籬繼續辦學。2004年喺學校開辦咗中國交通建設工程學院屬下嘅廣州疏浚分院，期間先後同廣州航海學院、河海大學、廣東海洋大學、大連海事大學、武漢理工大學網院教育學院一齊合作過。2013年6月成立咗GDC-IHC疏浚技術聯合培訓中心，而疏浚分院喺2015年改名做中國交通建設股份有限公司管理學院屬下。
廣州英國學校

（英文：The British School of Guangzhou，簡稱BSG）係中國廣東省廣州市嘅一間外國人學校，喺2005年6月成立，位置喺白雲區同和路983號之三。呢間學校既係一間國際學校，又係集中小學、幼稚園喺埋一齊嘅學校。
廣州萬寶集團

廣州萬寶集團係一間廣州企業，專生產家用電器，尤其是製冷電器。
廣州英租界

廣州英租界，係近代中國7個英國租界之一（另外6個係上海英租界（冇耐併入上海公共租界）、漢口英租界、鎮江英租界、九江英租界、天津英租界同廈門英租界）。同時都係廣州嘅兩個租界之一（另一個係廣州法租界，同喺沙面島上，而家係廣州市荔灣區沙面街道）。
在路旁

《在路旁》係中國歌手鍾立風出嘅第一張專輯。喺2006年3月25號由太合麥田發行。

簡介
呢隻碟收錄咗10隻歌。
在雲彩上跳舞 嘰嘰喳喳

《在雲彩上跳舞 嘰嘰喳喳》係臺灣歌手詹雯婷嘅第2張錄音室專輯，2021年12月30號開始響亞神音樂娛樂發行；由詹雯婷、盧律銘、陳君豪、Oscar同埋李化迪做監製。其中包括李格弟、余琛懋、吳易緯、葛大為、倪子岡同埋王爺斯禹等多名音樂人合作。成隻碟融合咗世界音樂同埋實驗電子音樂元素。
2022年2月26號同3月5號，詹雯婷響臺中同埋臺北Legacy舉行「Faye詹雯婷在雲彩上跳舞嘰嘰喳喳」演唱會活動。
在職貧窮

在職貧窮係指份人工唔夠生活需要嘅打工仔，雖然佢哋唔係失業，但一樣需要政府或者慈善機構去幫。
在職家庭及學生資助事務處

在職家庭及學生資助事務處（簡稱家庭學資處；英文：Working Family and Student Financial Assistance Agency，縮寫：WFSFAA）係香港特別行政區政府教育局同勞工及福利局轄下嘅部門，2015年3月1號透過編撥原有嘅學生資助處（以前叫：學生資助辦事處）同在職家庭津貼辦事處為同一事務處而成立，負責為香港有需要嘅家庭提供專設嘅資助，支援兒童同青年求學，同埋鼓勵在職家庭持續就業，自力更生。

簡介
在職家庭及學生資助事務處透過多項學生資助計劃，幫助學前至專上教育程度嘅學生，確保香港學生唔會因為經濟困難而未能夠接受教育。亦提供多項獎學金同獎勵計劃，鼓勵學生努力不懈，積極求學，爭取卓越成績。亦會負責推行低收入在職家庭津貼計劃，呢個計劃鼓勵自力更生，紓緩跨代貧窮。
在觀塘下體現愛的故事

《在觀塘下體現愛的故事》係一套2021年由喱騷製作嘅電視劇，一共有8集，由 J.Arie、Renee（李蔓瑩）、Zain（黃智偉）、新德莉莉、李任燊、李穎琛、李綺雯、李駿碩、林師傑、林耀聲、梁浩邦、王宗堯、田蕊妮、程人富、莫竣名、譚杏藍、邵仲衡、陳樂妍、馮海鋭同麗英演出。內容講述喺觀塘塞人塞車情境下嘅愛情故事。